**Примерни въпроси за изпита по счетоводство**

1. **Въпрос от затворен тип с предложени четири отговора, от които един е верният**

 Признат е нематериален актив от развойна дейност, въведен в експлоатация на 01.01.2018 г., като за него са извършени разходи на изследователска фаза – 2200 лв. през 2016 г. и разходи на развойна фаза – 3300 лв. през 2017 г. Критериите на СС 38 - Нематериални активи, за признаване на актив от развойната фаза са изпълнени изцяло и в стойността на актива са признати всичките разходи, извършени на развойната фаза.

 За 2018 г. предприятието е начислило амортизация съгласно СС 38 на този актив по линейния метод за максимално допустимия срок (посочете вярното):

А) 330 лв.

Б) 825 лв.

В) 660 лв.

Г) 0 лв.

 **В – 10 т.** (СС 38, т. 3.3, букви „а“ и „б“, т. 3.7)

1. **Въпрос от отворен тип**

На 01.01.2015 г. предприятие М, прилагащо МСС, купува сграда, за да я използва за централен офис, за 150 000 евро. Платена е на същата дата по банков път. Сградата се амортизира по линейния метод за полезен живот 15 години, без остатъчна стойност. За данъчни цели цената на придобиване и амортизацията са еднакви. Дружеството прилага модела на преоценената стойност за сградите си, като отписва цялата амортизация към датата на преоценката.

На 31.12.2016 г. дружеството е направило преоценка на всички сгради, като справедливата стойност на сградата на централния офис е 180 000 евро. Очакванията си били балансовата стойност на актива да бъде възстановена чрез бъдеща продажба.

Пазарът на недвижими имоти през 2017 г. изживява бурен растеж и ръководството счита, че сградите са изложени на значителни и чести промени на справедливата им стойност. Към 31.12.2017 г. справедливата стойност е 300 000 евро.

На 01.01.2018 г. ръководството взема решение сградата да бъде продадена и започва да я предлага активно за продажба на определената от оценител пазарна цена към тази дата от 300 000 евро. Сградата е продадена на 31.03.2018 г. за 300 000 евро, която сума е получена. Приема се, че разходите за продажбата са минимални, защото се поемат от купувача.

За данъчни цели активът не се отписва от ДАП, преди да бъде продаден.

За счетоводни цели преоценъчният резерв, отнасящ се за актива, се отписва еднократно при изваждането на актива от употреба.

Функционалната валута на предприятието е евро.

**Иска се:**

1. Да се съставят счетоводните статии, свързани с този имот, от момента на покупката до продажбата му, включително отсрочените данъци. Данъчната ставка е 10%. **(40 т.)**
2. Да се пояснят с аргументи направените счетоводни записвания. **(10 т.)**

 **Общо 50 т.**

**Решение**

**По т. 1 – общо 40 т.**

|  |  |  |
| --- | --- | --- |
|  | **Сума (лв.)** | **Точки** |
| **2015 г.** |  |  |
|  |  |  |
| 1. Д-т с/ка Сгради
 | 150 000 | 1 |
|  К-т с/ка Парични средства | 150 000 |  |
|  |  |  |
| 1. Д-т с/ка Разходи за амортизация
 | 10 000 | 1 |
|  К-т с/ка Амортизация | 10 000 |  |
|  |  |  |
| **2016 г.** |  |  |
|  |  |  |
| 1. Д-т с/ка Разходи за амортизация
 | 10 000 | 1 |
|  К-т с/ка Амортизация | 10 000 |  |
|  |  |  |
| 1. Д-т с/ка Амортизация
 | 20 000 | 4 |
|  Д-т с/ка Сгради  | 30 000 |  |
|  К-т с/ка Преоценъчен резерв | 50 000 |  |
|  |  |  |
| 1. Д-т с/ка Преоценъчен резерв
 | 5000 | 3 |
|  К-т с/ка Отсрочени данъчни пасиви | 5000 |  |
|  |  |  |
| **2017 г.** |  |  |
| **Амортизация до 31.12.2017 г.** |  |  |
| Преоценена стойност на имота 180 000 евро, оставащ полезен живот 13 г. |  |  |
|  |  |  |
| 1. Д-т с/ка Разходи за амортизация
 | 13 846 | 2 |
|  К-т с/ка Амортизация | 13 846 |  |
|  |  |  |
| Данъчна амортизация до 31.12.2017 г. |  |  |
| 150 000 евро / 15 г. = 10 000 евро |  |  |
|  |  |  |
| 1. Д-т с/ка Отсрочени данъчни пасиви
 | 385 | 4 |
|  К-т с/ка Разходи/приходи за данъци | 385 |  |
|  |  |  |
| **31.12.2017 г.** |  |  |
|  |  |  |
| Балансова стойност | 166 154 |  |
| Справедлива стойност | 300 000 |  |
| Преоценка | 133 846 |  |
|  |  |  |
| 1. Д-т с/ка Амортизация
 | 13 846 | 4 |
|  Д-т с/ка Сгради  | 120 000 |  |
|  К-т с/ка Преоценъчен резерв | 133 846 |  |
|  |  |  |
| 1. Д-т с/ка Преоценъчен резерв
 | 13 385 | 4 |
|  К-т с/ка Отсрочени данъчни пасиви | 13 385 |  |
|  |  |  |
| **01.01.2018 г.** |  |  |
| 1. Д-т с/ка Нетекущи активи, държани за продажба
 | 300 000 | 2 |
|  К-т с/ка Сгради | 300 000 |  |
|  |  |  |
| **31.03.2018 г.** |  |  |
| Данъчна амортизация за 3 месеца | 2500 |  |
|  |  |  |
| 1. Д.т с/ка Разходи/приходи за данъци
 | 250 | 4 |
|  К-т с/ка Отсрочени данъчни пасиви | 250 |  |
|  |  |  |
| 1. Д-т с/ка Парични средства
 | 300 000 | 2 |
|  К-т с/ка Нетекущи активи, държани за продажба | 300 000 |  |
|  |  |  |
| 1. Д-т с/ка Преоценъчен резерв
 | 165 462 | 4 |
|  К-т с/ка Неразпределена печалба | 165 462 |  |
|  |  |  |
| 1. Д-т с/ка Отсрочени данъчни пасиви
 | 18 250 | 4 |
|  К-т с/ка Текущо данъчно задължение *или* | 18 250 |  |
|  Разходи/приходи за данъци |  |  |
|  |  |  |
| Данъчна балансова стойност 150 000 – (3 × 10 000 + 2500) | 117 500 |  |
| Продажба за 300 000, данъчна печалба 182 500  | 182 500 |  |
| Данъчен ефект |  18 250 |  |
|  |  | **Общо 40** |

**По т. 2 – общо 10 т.**

Нужна е преоценка към 31.12.2016 г., защото разликата между балансовата стойност и справедливата стойност е съществена. 300 000 евро спрямо балансовата стойност от 166 154 евро, разлика от 133 846 евро или 81%. Основанието е МСС 16, пар. 31–34.

 (2 т.)

Изпълнени са критериите за представяне като държан за продажба (МСФО 5, пар. 6-8) на 01.01.2017 г. (2 т.)

МСС 12, пар. 57–68В въвежда принципа, че отчитането на отсрочените данъци е в съответствие със самата операция (сделка). (2 т.)

Когато активът се прекласифицира като държан за продажба за счетоводни цели, данъчните амортизации не спират; също и при преоценка за счетоводни цели не се променят. (2 т.)

Според МСС 16, пар. 41, преоценъчният резерв, отнасящ се за актива, се отписва при неговото отписване и се отнася в неразпределената печалба, а данъчният ефект се отчита в съответствие с МСС 12 *Данъци върху дохода* (МСС 16, пар. 42). (2 т.)